Evelse, ar gristenien o deus ive, en pep parouz, eun ti hag a zo o zi, savet mach eo gant prof an holl, hiui ni paour kouls ha hini ar pinvidik; eun ti hag a zo ti o eneou a zigor dirake e zorojou dal ma teuont er bed; a zispak dirake bemde eun doubier hag a zoug ar pep gwellan a gaver en nenv ha war an douar; e kavont ennan ar yeched pa vezont klanv, hag ar vue pa vezonlt maro; a ouel war o chorfou, pa vezont diskaret gant an ankou; a zastum o relegou, evel tensoriou presius, en skeud e vogeriou, hag a vir o hanoiou, gant evez, eus an eil kantved degile. An ti-ze eo an Iliz : ecclesia, al lech ma n em voder; ti Doue : domus Dei; telten Doue e-touez an dud : tabernaculum Dei cum hominibus; ti ar bobl; ennan Doue a vezo gant an dud hag a vezo o Doue : et ipse Deus cum eis erit eorum Deus; ti ar beden : domus orationis. Ennan eo e ped ar beleg evit pechejou ar bobl; ennan kement hini a choulenn an eve; kement hini a glask a gav; kement hini a sko a ve digoret dezan; ennan eman dor ar baradoz : porta cœli.